钦定古今图书集成/历象汇编/岁功典/第041卷 > 曲游春〈清明湖上〉 施岳
## 钦定古今图书集成/历象汇编/岁功典/第041卷 > 曲游春〈清明湖上〉 施岳

“画舸西泠路。占柳阴花影，芳意如织。小楫冲波渡，麹
尘扇底，粉香帘隙。岸转斜阳隔。又过尽、别船箫笛。傍
断桥、翠绕红围，相对半篙晴色。　顷刻。”千山暮碧。向
沽酒楼前，犹系金勒。乘月归来，正梨花夜缟，海棠烟
羃。院宇明寒食。醉乍醒、一庭春寂。任满身、露湿东风，
欲眠未得。